164 MISSIONS DIPLOMATIQUES 



Cependant nous entendeismes quelque bruict de noslre parlement, mais 

 incertain. Pierre Zeni, ambassadeur des Vénetiens, al icy faicl un man- 

 dement deffendanl à tous vénetiens de ne militer aux galères que Georges 

 Grity armoit, le tout soubz peine de bannissement hors la république de 

 Venize; mais nous entendions très-bien qu'il faisoit ce fainclement, affin 

 de nous persuader qu'il n'avoit donné aulcune adsislance ausdicls de 

 Grity, nonobstant quoy l'on reçoit d'aulcuns navires qui puis nagnerres 

 sont venuz de Venize pardeçà, non-seullement ceulx qui volontairement 

 veullent militer soubz Georges Grily, mais on conlraincl les aullres de 

 le servir contre leur propre volonté. 



XX°. — Imbrahim Bassa est venu ce malin visiter ung navire chrestien, 

 lequel en faveur dudict Imbrahim descharga toutte l'artillerie qu'il y avoit 

 dedans. Nous nous sommes monstres en la feneslre, mais ce n'a rien pro- 

 flclé; et estions grandement esmerveillé de ce qu'on ne nous envoyai quérir. 

 Nous avons entendu le susdict prodige des deux hommes qu'on avoit veus 

 en l'air, disantz que l'empire des Turcqz finiroit de brief , estre tenu pour 

 véritable, mesmes ledict prodige fust récité à Âyaz Bassa, selon que nous 

 a dict ung Croacque, esclave dudict Ayaz. Ce mesme jour est icy arrivé 

 l'ambassadeur du roy de Poloigne, appelle Jean de Ocziesschino, accom- 

 paigné de xviii chevaulx. 



XXI°. — Qu'estoil le samedy, auquel ordinairement se célèbre le Dyvam , 

 jour de conseil, nous espérions du tout d'entendre quelques nouvelles de 

 nostre parlement, et néanlmoings en avons esté comme les jours précé- 

 dens. Messire Moyses, médecin juif, veint vers nous, auquel nous sommes 

 doluz * de ce que le seigneur Aloisio Grity n'avoit encoires envoyé pour 

 nous, luy déclarant que estions grademment csmerveillez de ce qu'ilz nous 

 pourmenoient sy longtemps de parolles; dont il nous promeisl faire rap- 

 port audict Aloisio. 



XXII". — Nous envoyasmes de grand matin Pierre Tragurinus vers 

 l'illustre seigneur Aloisio Grity, affin de sçavoir ce que nous convenoit 

 faire. Il respondeil que ce jourd'huy nous irions vers Imbrahim Bassa, et 

 que demain nous dinerions au Dyvam, au lieu du conseil, avec les Basses: 



' Plaints, du verlie douloii-, dolere. 



